Turistička zajednica općine Povljana

**Stjepana Radića 20 / 23249 Povljana**

**OIB 89804721559**

**TEL. 023 692 003**

**E-mail:** **povljanatz@gmail.com**

**Mrežna stranica: www.visitpovljana.eu**

****

**TURISTIČKA ZAJEDNICA OPĆINE POVLJANA**

PROGRAM RADA

S FINANCIJSKIM PLANOM ZA 2025. GODINU

Usvojeno na 1. sjednici Skupštine 9.12.2024. godine

Izrađeno Rujan 2024. godine

**SADRŽAJ:**

1. Program rada Turističke zajednice – POLAZIŠTE,
2. Osnovne smjernice planiranja,
* Dugoročni ciljevi,
* Kratkoročni ciljevi,
* Promet u 2024. godini,
* Procjena prometa u 2025. godini,
* Parametri za planiranje prihoda,
1. PRIHODI:
* Izvorni prihodi
* Prihodi iz proračuna Općine Povljana
* Prihodi iz sustava HTZ
* Prihodi od gospodarske djelatnosti (prihodi od upravljanja javnom turističkom infrastrukturom)
* Prihodi od kamata
* Preneseni prihod
* Ostali prihodi (donacije)
1. AKTIVNOSTI
* 1. **istraživanje i strateško planiranje**
	1. Izrada strateških/operativnih/komunikacijskih/akcijskih

Dokumenata

 **PLAN UPRAVLJANJA**

 1.2 Istraživanje i analiza tržišta

 **ANKETA**

 1.3 Mjerenje učinkovitosti promotivnih aktivnosti

* **2. razvoj turističkog proizvoda**

2.1 Identifikacija i vrednovanje resursa te strukturiranje

 turističkih proizvoda

 2.1.1. Razvoj ostalih elemenata turističke ponude s

 fokusom na cjelogodišnju ponudu destinacije

 **PAG OUTDOOR**

 2.2 Sustavi označavanja kvalitete turističkog proizvoda

 2.2.1 Suradnja s predstavnicima turističke ponude po

 Proizvodima radi podizanja kvalitete ponude u

 destinaciji

 **''PAG NA MENIJU''**

 **WELCOME – sustav označavanja kvalitete obiteljskog smještaja**

 2.3 Podrška razvoju turističkih događanja

 2.3.1 Organizacija i suorganizacija događanja,

 kulturno-zabavnih sportskih i sl. manifestacija u

 destinaciji

 **SUSRET KLAPA ''Povljana u pismi''**

 **SUORGANIZACIJA ZABAVNIH DOGAĐANJA**

 **SPORTSKA DOGAĐANJA**

 2.4 Turistička infrastruktura **PLAN MJESTA**

 2.5 Podrška turističkoj industriji

* 3. **komunikacija i oglašavanje**

3.1 Definiranje brending sustava i brend arhitekture

 3.2 Oglašavanje destinacijskog brenda tur. ponude i

 Proizvoda

 3.3 Odnosi s javnošću: globalni i domaći PR

 3.4 Marketinške i poslovne suradnje

 **UDRUŽENO OGLAŠAVANJE NA STRANICAMA**

 **ŽUPANIJSKE TZ**

 **MARKETINŠKA KAMPANJA SUFINANCIRANJA**

 **NISKOTARIFNIH LETOVA ZA ZADAR**

 3.5 Sajmovi, posebne prezentacije i poslovne radionice

 **PRISUTNOST NA SAJMOVIMA SA DRUGIM**

 **SUBJEKTIMA**

 3.6 Suradnja sa organizatorima putovanja

 3.7 Kreiranje promotivnog materijala

 **VIRTUALNO 360**

 **REPRINT KARATA I BROŠURA**

 **APLIKACIJA GUIDE FOR YOU**

 3.8 Internetske stranice

 **HOSTING I DIZAJN STRANICE**

3.9 Kreiranje i upravljanje bazama turističkih podataka

 **FOND FOTOGRAFIJA**

 3.10 Turističko-informativne aktivnosti

 **TURISTIČKO INFORMATIVNI CENTAR**

* 4. **upravljanje destinacijom – destinacijski menadžment**

 4.1 Turistički i informacijski sustavi i aplikacije / eVisitor

 **UPRAVLJANJE PODDOMENOM NA WWW.CROATIA.HR**

 4.2 Stručni skupovi i edukacije

 **STRUČNA PREDAVANJA**

 4.3 Koordinacija i nadzor

 4.4 Upravljanje kvalitetom u destinaciji

 **NAGRADE ZA DOPRINOS HORTIKULTURNOM**

 **UREĐENJU OPĆINE**

 4.5 Poticanje na očuvanje i uređenje okoliša

 **ZA ZELENU POVLJANU – HRVATSKA PRIRODNO TVOJA**

 **ANALIZA MORA**

* 5. **članstvo u strukovnim organizacijama**
* 6. **administrativni poslovi**

 6.1. Plaće zaposlenika lokalne turističke zajednice osim

 plaća informatora u turističko-informativnim centrima

 6.2. Materijalni troškovi

 6.2.1 Troškovi funkcioniranja ureda turističke zajednice

 (režijski troškovi, zakup prostora, uredska oprema

 i materijal, održavanje prostora, troškovi platnog

 prometa, odvjetnički i javnobilježnički troškovi,

 troškovi poštarine, stručno usavršavanje

 zaposlenika)

* 7. **rezerva**
* 8. **pokrivanje manjka prihoda iz prethodne godine**

**POLAZIŠTE**

Sukladno odredbama iz članka 9. Zakona o turističkim zajednicama i promicanju hrvatskog turizma (NN 52/19 i 42/20), rad TZ Povljana bit će usmjeren na ova tri pravca djelovanja:

**1. razvoj i marketing destinacije** kroz koordiniranje ključnih aktivnosti

turističkog razvoja (planiranje, razvoj turističkih proizvoda u destinaciji,

financiranje, donošenje i provedba odluka), u skladu s dokumentima

kojima se definira nacionalna strategija razvoja turizma.

**2. osiguravanje cjelovitije zastupljenosti specifičnih lokalnih/regionalnih interesa** kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda.

**3. poboljšanje uvjeta boravka turista u destinaciji** te razvijanje svijesti o

važnosti i gospodarskim, društvenim i drugim učincima turizma, kao i

potrebi i važnosti očuvanja i unaprjeđenja svih elemenata turističke

resursne osnove određene destinacije, a osobito zaštite okoliša, kao i

prirodne i kulturne baštine sukladno načelima održivog razvoja.

U svezi zadaća lokalne turističke zajednice Zakon u članku 32. kaže:

(1) Zadaće lokalne turističke zajednice, kao lokalne destinacijske menadžment organizacije, su sljedeće:

1. Razvoj proizvoda

1.1. sudjelovanje u planiranju i provedbi ključnih investicijskih projekata javnog sektora i ključnih projekata podizanja konkurentnosti destinacije

1.2. koordinacija i komunikacija s dionicima privatnog i javnog sektora u destinaciji

1.3. razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda

1.4. razvoj događanja u destinaciji i drugih motiva dolaska u destinaciju za individualne i grupne goste

1.5. razvoj ostalih elemenata turističke ponude s fokusom na cjelogodišnju ponudu destinacije

1.6. praćenje i apliciranje, samostalno ili u suradnji s jedinicom lokalne samouprave i drugim subjektima javnog ili privatnog sektora, na natječaje za razvoj javne turističke ponude i infrastrukture kroz sufinanciranje iz nacionalnih izvora, fondova EU i ostalih izvora financiranja

1.7. upravljanje kvalitetom ponude u destinaciji

1.8. strateško i operativno planiranje razvoja turizma ili proizvoda na destinacijskoj razini te po potrebi organizacija sustava upravljanja posjetiteljima

1.9. sudjelovanje u izradi strateških i razvojnih planova turizma na području destinacije

1.10. upravljanje javnom turističkom infrastrukturom

1.11. sudjelovanje u provođenju strateških marketinških projekata koje je definirala Hrvatska turistička zajednica.

2. Informacije i istraživanja

2.1. izrada i distribucija informativnih materijala

2.2. stvaranje, održavanje i redovito kreiranje sadržaja na mrežnim stranicama destinacije i profilima društvenih mreža

2.3. osnivanje, koordinacija i upravljanje turističkim informativnim centrima (ako postoje/ima potrebe za njima)

2.4. suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije

2.5. planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

2.6. operativno sudjelovanje u provedbi aktivnosti sustava eVisitor i ostalim turističkim informacijskim sustavima sukladno uputama regionalne turističke zajednice i Hrvatske turističke zajednice kao što su: jedinstveni turistički informacijski portal te evidencija posjetitelja i svih oblika turističke ponude.

3. Distribucija

3.1. koordiniranje s regionalnom turističkom zajednicom u provedbi operativnih marketinških aktivnosti

3.2. priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu

3.3. priprema destinacijskih marketinških materijala sukladno definiranim standardima i upućivanje na usklađivanje i odobrenje u regionalnu turističku zajednicu

3.4. pružanje podrške u organizaciji studijskih putovanja novinara i predstavnika organizatora putovanja u suradnji s regionalnom turističkom zajednicom te u suradnji s Hrvatskom turističkom zajednicom

3.5. obavljanje i drugih poslova propisanih ovim Zakonom ili drugim

informacijskim sustavima sukladno uputama regionalne turističke zajednice i Hrvatske turističke zajednice (HTZ).

Također novi Zakon o turizmu (NN 156/2023) u člancima 18. i 25. određuje da turističke zajednice moraju napraviti izračun prihvatnog kapaciteta i, na temelju njega, donijeti Plan upravljanja destinacijom. **Plan upravljanja destinacijom** određuje smjer razvoja destinacije u skladu s aktima strateškog planiranja, prostornim planovima, planom upravljanja kulturnim dobrima i drugim važećim planovima i propisima.

Sve zadaće ovog Programa rada moraju biti usklađene sa strateškim marketinškim smjernicama Turističke zajednice Zadarske županije i Hrvatske turističke zajednice, kako to definira Zakon o turističkim zajednicama.

**DUGOROČNI CILJEVI**

1. **Razvoj i marketing destinacije**

  **2**. **Poboljšanje uvjeta boravka turista**

 **KRATKOROČNI CILJEVI**

1. Po završetku projekta ''Razvoj outdoor turizma na otoku Pagu'' postoji potreba za nabavkom i postavljanjem opreme na stazama onako kako je planirano u projektu. To se odnosi na brojače bicikala, info table i klupe zatim signalizaciju koja još nije na nekim mjestima postavljena;

2. Kulturno-zabavna događanja moraju ostati na razini na kojoj smo započeli 2024. godine

3. Nastaviti započetu suradnju sa svim subjektima turističke ponude na našem području a osobito sa najvećim subjektom - camping resortom AMINESS AVALONA;

4. Stručno i pomno pristupiti izradi Plana upravljanja turizmom na području Općine Povljana kao dokumenta od velikog značaja;

5. Financirati nastavak istraživanja na arheološkim lokalitetima na području Općine;

6. Nastaviti suradnju sa javnom ustanovom Natura Jadera na zaštiti prirode na području rezervata ptica ''Veliko i Malo blato'' ali i na širem području NATURA 2000; zajedno sa županijom Zadarskom nastaviti suradnju na planovima s ciljem turističke valorizacije ovog prostora.

**PROMET U 2024. GODINI**

Iako se to ne vidi u Planu, predviđali smo povećanje prihoda zbog otvorenja camping resorta Aminess Avalona. Koliko će se prihod od turističke pristojbe povećati, nije bilo moguće znati u studenom 2023.g. dok smo radili Plan. Dužnika koji rade ''na bijelo'' nisu velike brojke, međutim, i tu postoji kod pojedinaca problem u naplati. Što se tiče članarine, stvari ostaju iste. Iako se otvaraju nova rješenja o pružanju ugostiteljske djelatnosti, prihod po osnovi članarine ostaje isti.

Očekivali smo produžetak sezone ali samo zato što se otvaraju kapaciteti u kampu visoke kategorije. Privatni smještaj nije na toj razini očekivane ponude koja bi garantirala popunjenost van sezone. Ukupan broj dolazaka do 30. rujna u odnosu na cijelu godinu 2023. je veći za 245%, a noćenja za 211%.

Što se tiče stranih gostiju Nijemci su na prvom mjestu zamijenili Čehe (5. mjesto), a na drugom mjestu su ostali Slovenci. Treće mjesto drže Austrijanci (zamijenili Hrvate ...sada 4.)

**PROCJENA PROMETA U 2025. G.**

Očekuje se daljnji porast prihoda po osnovi turističke pristojbe. Razumno je očekivati isto kod prihoda od tur. članarine.

Aminess Avalona camping resort je otvoren tijekom lipnja 2024. godine čime je izostala predsezona. Očekujemo otvaranje camping resorta pred Uskrs 2025.g.

Problem rada na crno ostaje. S obzirom da se nije išlo u izmjene Zakona ili u ekipiranje Državnog inspektorata ne očekujemo promjene.

**PARAMETRI ZA PLANIRANJE PRIHODA**

Obvezu uplate pristojbe imaju:

* 1. fizičke osobe vlasnici rješenja o iznajmljivanju po osnovnom krevetu plaćaju tur. pristojbu 50,00 eura po krevetu,
	2. pravne osobe vlasnici rješenja plaćaju po noćenju 1,50 eura.

Objekti za odmor fizičke osobe za 1. i 2. osobu po osobi (paušal) 12,00 eura, svaka sljedeća osoba 5,00 eura.

Za boravke u kampovima i kampiralištima pristojba se plaća:

- u sezoni – 1,50 e po noćenju,

- van sezone- 1,33 e po noćenju.

Trenutna struktura kapaciteta na području Općine Povljana je sljedeća:

* privatni smještaj, obrti, d.o.o. 2.119 ležaja,
* hoteli 41 ležaj,
* kampovi / kampirališta 1.836 mjesta
* UKUPNO 3.996 mjesta

Korisnici prijelaznog žiro računa turističke pristojbe su:

1. TZ Zadarske županije

2. HTZ

3. Fond za nerazvijene

4. Fond za udružene TZ

5. Crveni križ

6. Općina Povljana

7. TZ Općine Povljana

Iako očekivan, prihod od turističke članarine ne raste iako se otvaraju novi kapaciteti što kod fizičkih, što kod pravnih osoba. Iznos je određen na 5,97 eura (osnovni ležaj)te 2,99 eura (pomoćni ležaj). Pravne osobe plaćaju članarinu na temelju prijavljenog prihoda (po završnom obračunu).

Preneseni prihod bit će u granicama uobičajenog planiranja.

**P R I H O D I**

* + 1. IZVORNI PRIHODI
1. Turistička pristojba

Visina turističke pristojbe regulirana je odredbom članka 15. Zakona o turističkoj pristojbi, članka 1. st. 2. Pravilnika o najnižem i najvišem iznosu turističke pristojbe i članka 12. Statuta Zadarske županije. Skupština Zadarske županije, kao najviše zakonodavno tijelo u županiji, na svojoj sjednici od 5. prosinca 2023. godine donijela je **Odluku o visini turističke pristojbe za 2025. godinu za općine i gradove na području Zadarske županije** (Kl: 334-01/23-01/6, URBROJ: 2198-02-23-31).

U euro POVLJANA

|  |  |  |  |
| --- | --- | --- | --- |
| Noćenje u smještajnom objektu u kojem se obavlja ugost djelatnost po osobi | Noćenje u smještajnom objektu iz skupine kampovi po noćenju u sezoni | Smještaj u domaćinstvu po krevetu | Iznos pristojbe koju plaća vlasnik objekta za odmor u god paušalnom iznosu za sebe i članove obitelji |
| 1.član |  2.član | svaki sljedeći član |
|  |  |  |  |  |  |
| 1,50 | 1,50 | 50,00 | 12,00 | 12,00 | 5,00 |

PLAN: 115.558 eura

1. Članarina

Obaveza uplate članarine je prema Zakonu o članarinama u turističkim zajednicama koji je na snazi od 01.01.2021. odredio da se plaća po registriranom ležaju (iz rješenja) za osnovni ležaj 5,97 euro, za pomoćni ležaj 2,99 euro godišnje. Uplata članarine se može podjeliti na četiri rate (plaćati kvartalno), a obrazac TZ2 se predaje u ispostavi nadležne (prema mjestu prebivališta) Porezne uprave do 15.01. za tekuću godinu . Pravne osobe plaćaju po stopi određenoj Zakonom o članarinama u turističkim zajednicama prilikom obračunavanja poreza na dobit (NN 144/20).

 PLAN: 10.000 eura

2. TRANSFER OPĆINE POVLJANA

 PLAN: 20.000 eura

3. PRIHODI IZ SUSTAVA TURISTIČKIH ZAJEDNICA

 PLAN: 1.500 eura

 4. KAMATE PLAN: 0 eura

5. PRIHOD OD GOSPODARSKE DJELATNOSTI

 PLAN: 0 eura

6. PRENESENO IZ PRETHODNE GODINE

 PLAN: 22.742 eura

7. OSTALI PRIHODI

 PLAN: 200 eura

**PRIHODI UKUPNO 170.000 eura**

A K T I V N O S T I

1. ISTRAŽIVANJE I STRATEŠKO PLANIRANJE
	1. Izrada strateških/operativnih/komunikacijskih/akcijskih dokumenata

**PLAN UPRAVLJANJA DESTINACIJOM**

**Opis aktivnosti:**

 Integrirano upravljanje destinacijom na temelju plana upravljanja - upravljanje svim elementima destinacije kroz procese vođenja, utjecaja i koordinacije koji pridonose razvoju turizma u smjeru održivosti pri čemu se uzimaju u obzir ekonomski, društveni, prostorni i ekološki utjecaji, priroda i okoliš, potrebe turista, lokalnog stanovništva i poduzetnika.

**Cilj aktivnosti:**

Definirati razvojni smjer destinacije ako to nije učinjeno aktima strateškog planiranja.

**Nositelj aktivnosti:**

TZ Općine Povljana

**Iznos potreban za realizaciju:**

500 eura

**Rok realizacije aktivnosti:**

31.12.2025.

 1.2. Istraživanje i analiza tržišta

**Opis aktivnosti:**

Istraživanja tržišta za potrebe izrade strateških marketinških dokumenata; pripreme i objave analiza vezanih uz istraživanje tržišta/market intelligence; temeljna turistička statistika i analiza podataka o turizmu Istraživanje i analiza tržišta; suradnja s međunarodnim institucijama u području istraživanja tržišta, menadžment u funkciji održivog razvoja turizma i analiza karakteristika vrsta smještaja; analize tržišta, kretanje trendova, benchmarking, analize koje će se izrađivati prema potrebi za obavljanje raznih zadaća i aktivnosti; provođenje istraživanja o zadovoljstvu posjetitelja i druga tržišna istraživanja.

1.2.1 **ANKETA**

**Opis aktivnosti:**

Anketiranje posjetitelja na području Općine Povljane koje će biti dio istraživanja o zadovoljstvu posjetitelja na području Zadarske županije.

**Cilj aktivnosti:**

Saznati utiske koje posjetitelji steknu tijekom odmora na našem području.

Isto saznanje koristiti u planiranju novih aktivnosti s ciljem razvoja turizma tj. ponuditi gostu upravo onakav proizvod kakav on očekuje. Time ojačavamo konkurentnost destinacije.

**Nositelji i partneri:**

TZ Zadarske županije, uz TZ Povljana i ostale TZ Zadarske županije.

**Iznos potreban za realizaciju:**

1. eura

**Rok realizacije aktivnosti:**

31.12.2025.g.

* 1. Mjerenje učinkovitosti promotivnih aktivnosti

**Opis aktivnosti:**

Uspostavljanje djelotvornog mehanizma mjerenja i nadzora učinkovitosti provedenih promotivnih aktivnosti na svim razinama turističkih zajednica; povratna informacija o ulaganjima TZ-ova na svim razinama promocije ( marketinške kampanje, online i offline aktivnosti , PR i sl., razne ankete koje se provode ispitivanjem javnog mnijenja (npr. ispitivanje turista o doživljaju provedenih promotivnih kampanja).

**Cilj aktivnosti:**

Konstantno pratiti rezultate promotivnih aktivnosti i na temelju toga planirati buduće korake. Cilj je postići bolju posjećenost i time rezultate.

**Nositelj aktivnosti:**

TZ Zadarske županije i sve TZ gradova i općina na području Županije.

**Iznos potreban za realizaciju**:

0 eura

**Rok realizacije aktivnosti:**

31.12.2025.g.

1. RAZVOJ TURISTIČKOG PROIZVODA
	1. Identifikacija i vrednovanje resursa te strukturiranje turističkih proizvoda

 2.1.1. Razvoj ostalih elemenata turističke ponude s fokusom na

 cjelogodišnju ponudu destinacije

**PAG OUTDOOR**

 **Opis aktivnosti:**

Planiranjem i realizacijom projekta Pag Outdoor stvorili smo preduvjete za posjet sportaša profesionalaca i amatera u razdoblju pred i posezone.

Sa danom 31.12.2023. projekt je završen u smislu postavljanja osnove. Sada je vrijeme za postavljanje infrastrukture koja je zamišljena projektom ali nije postavljena u prostor. U vremenu koje dolazi planiramo postaviti sljedeće:

1. Brojač bicikala na početku prometnice Povljana – Veliko Blato,

2. Brojač bicikala prema resortu Aminess Avalona (na ulici Put Rastavca),

3. Info tablu za obje staze trail 81 i bike 41 u centru, Trg bana Jelačića,

4. Na bike stazi pokraj ornitološkog rezervata postaviti klupu i info tablu

5. Popraviti dio staze trails 81 u dijelu gdje spaja Prutnu sa uvalom Stara Povljana.

**Cilj aktivnosti:**

Poboljšanje uvjeta boravka turista u destinaciji**;** važnost očuvanja i unaprjeđenja svih elemenata turističke resursne osnove a osobito zaštite okoliša, kao i

prirodne i kulturne baštine sukladno načelima održivog razvoja.

**Nositelji i partneri:**

Turistička zajednica Povljana, Općina Povljana, Natura Jadera – Javna ustanova za upravljanje zaštićenim područjem Zadarske županije

**Iznos potreban za realizaciju:**

 11.000 eura

**Rok realizacije aktivnosti:**

31.12.2025.

**NASTAVAK ARHEOLOŠKIH ISTRAŽIVANJA**

**Opis aktivnosti:**

U suradnji sa Ministarstvom kulture – Konzervatorskim odjelom te Arheološkim muzejem Zadar nastaviti započetu suradnju još 2008. godine na rekognosciranju lokaliteta.

**Cilj aktivnosti:**

Poboljšanje uvjeta boravka turista u destinaciji; važnost očuvanja i unaprjeđenja svih elemenata turističke resursne osnove a osobito zaštite okoliša, kao i prirodne i kulturne baštine sukladno načelima održivog razvoja.

**Nositelji i partneri:**

Ministarstvo kulture – Konzervatorski odjel Zadar, Arheološki muzej Zadar, Općina Povljana, Turistička zajednica Općine Povljana

**Iznos potreban za realizaciju:**

9.000 eura

Rok realizacije aktivnosti:

31.12.2025.

2.2 Sustavi označavanja kvalitete turističkog proizvoda

2.2.1 Suradnja s predstavnicima turističke ponude po proizvodima

 radi podizanja kvalitete ponude u destinaciji

**PAG NA MENIJU**

 **Opis aktivnosti:**

Promoviranje tradicionalne gastronomije otoka Paga temeljeno na manifestaciji i knjižici recepata „Ca, ča, što se nekad kuhalo na mom otoku“ Srednje škole Bartula Kašića Pag koja od 2007. godine izvlači iz zaborava pomalo zanemarena stara otočna jela; promocija i podizanje atraktivnosti ugostiteljskih zanimanja; očuvanje nematerijalne baštine otoka Paga i brendiranje tradicionalne kuhinje otoka Paga. Projekt je podržan od strane Ministarstva turizma i sporta radi jačanja kompetencija strukovnih zanimanja kroz izradu projekata za turizam.

 **Cilj aktivnosti:**

Osiguravanje cjelovitije zastupljenosti specifičnih lokalnih interesa kroz jačanje lokalne inicijative i povezivanje dionika radi stvaranja međunarodno konkurentnih proizvoda, ovdje se radi o gastro promociji Paga, povezati lokalne ugostiteljske dionike preko ponude autohtonih jela i tako ih na zadovoljstvo svih, očuvati od zaborava.

**Nositelji i partneri:**

TZ Povljana, TZ Pag, TZ Novalja, TZ Kolan, Srednja škola ''Bartul Kašić'' iz Paga, Udruga obrtnika Pag, Udruga obrtnika Novalja.

**Iznos potreban za realizaciju:**

500 eura

**Rok realizacije aktivnosti:**

31.12.2025.g.

**WELCOME – sustav označavanja kvalitete obiteljskog smještaja**

**Opis aktivnosti:**

Welcome brend je dio projekta označavanja kvalitete obiteljskog smještaja koji od 2015. godine provodi sustav turističkih zajednica Zadarske županije. Konkretna prednost ulaska u klub za iznajmljivača jest promidžba smještajnih kapaciteta s oznakom kvalitete ''WELCOME” u okviru aktivnosti lokalne turističke zajednice i Turističke zajednice Zadarske županije i to putem:

\* službenih internetskih stranica,

\* tiskanih materijala koji će se distribuirati putem turističkih sajmova ili prezentacija. Od 2024. dobivamo nekoliko novih podbrendova. Uz rural, city, bike i family, dobivamo: B&B, eco friendly i taste.

**Cilj aktivnosti:**

Podizanje razine kvalitete obiteljskog smještaja; u konačnici je cilj povećanje kvalitete usluge i konkurentnosti.

**Nositelji i partneri:**

TZ Zadarske županije s ostalim turističkim zajednicama na području Zadarske županije

**Iznos potreban za realizaciju:**

0 eura

**Rok realizacije aktivnosti:**

31.12.2025.

 2.3 Podrška razvoju turističkih događanja

 2.3.1 Organizacija i suorganizacija događanja, kulturno-zabavnih

 sportskih i sl. manifestacija u destinaciji

**SUSRET KLAPA ''Povljana u pismi''**

**Opis aktivnosti:**

Ovaj susret klapa promovira višeglasno a capella pjevanje uobičajeno u Dalmaciji (i inače priobalju) još od srednjeg vijeka, kako je to zabilježeno u spisima. Manifestacija je jako posjećena, prvenstveno okuplja klape otoka Paga .

 Održava se prvog petka ili subote u srpnju kao uvertira u mnoštvo drugih događaja u kulturi na području naše Općine tijekom sezone. Susret se održava na terasi restorana Galeb, najvećoj terasi u centru mjesta. Troškovi manifestacije: najam scene, najam razglasa i rasvjete, trošak voditelja, naknada ZAMP-u, trošak marketinga i tiskanih materijala.

**Cilj aktivnosti:**

Očuvanje i promocija kulturnog identiteta, predstavljanje ljepote klapskog zvuka svim posjetiteljima i tako omogućiti poboljšanje uvjeta boravka turista. Osim toga, druženjem posjetitelja i stanovništva sa klapama postižemo zadovoljstvo sudionika i posjetitelja.

**Nositelji i partneri:**

TZ Povljana, Općina Povljana

**Iznos potreban za realizaciju:**

5.000 eura

**Rok realizacije aktivnosti:**

31.7.2025.g.

**SUORGANIZACIJA ZABAVNIH I DOGAĐANJA U KULTURI**

**Opis aktivnosti:**

Koncerti popularne zabavne glazbe, koncerti ozbiljne glazbe, posebni programi za djecu (predstave), izložbe slika, ribarske fešte, glazbeni programi koje organiziramo sa prijateljima povremenim stanovnicima naše Općine iz grada Brežice u Sloveniji, večeri na kojima okupljamo domaće OPG koji proizvode vino od autohtone otočke sorte Gegić i pružamo im priliku da se, na manifestaciji kao što je ''Stani! Na Gegić u Povljani'', predstave.

Program se održava na četiri lokacije:terasa restorana ''Galeb'', crkva Sv. Jurja, riva i Dom kulture Pauliana.

**Cilj aktivnosti:**

Ovim aktivnostima postižemo ciljeve koje je zacrtao Zakon o turističkim zajednicama:

1. Poboljšanje uvjeta boravka turista,

2. Osiguravanje cjelovitije zastupljenosti specifičnih lokalnih interesa

3. Razvoj marketing destinacije – stvaranje i promocija lokalnog brenda.

**Nositelji i partneri:**

Općina Povljana, OPG-i, ugostitelji, sportsko-ribolovna udruga GAUN, Vina otoka Paga d.o.o., Boćarski klub Povljana, Čistoća Povljana d.o.o. i TZ Povljana

**Iznos potreban za realizaciju:**

36.000 eura

**Rok realizacije aktivnosti:**

31.12.2025.g.

**SPORTSKA DOGAĐANJA**

**Opis aktivnosti:**

Sufinanciranje dijela troškova malonogometnog (ljetnog) turnira MAM te troškova natjecanja u piciginu na plaži Perilo, pokrivanje dijela troškova Božićnog boćarskog turnira.

**Cilj aktivnosti:**

Razvoj događaja u destinaciji i drugih motiva dolaska u destinaciju za individualne i grupne goste; upravljanje kvalitetom ponude u destinaciji, kako zadaće TZ definira Zakon o turističkim zajednicama u članku 32. Zakona.

**Nositelji i partneri:**

Općina Povljana, TZ Povljana, Boćarski klub Povljana

**Iznos potreban za realizaciju:**

3.000 eura

**Rok realizacije aktivnosti:**

31.12.2025.g.

 2.4 Turistička infrastruktura

 **IDEJNO RJEŠENJE I IZRADA NOVIH OBAVIJESNIH TABLI**

 **Opis aktivnosti:**

Izrada i postavljanje glavne svjetleće table sa planom mjesta u dva primjerka.

**Cilj aktivnosti:**

Poboljšanje uvjeta boravka turista u destinaciji, potreba unapređenja svih elemenata resursne osnove naše destinacije.

**Nositelj:**

TZ Povljana

**Iznos potreban za realizaciju:**

5.000 eura

**Rok realizacije aktivnosti:**

30.6.2025.g.

 2.5 Podrška turističkoj industriji

**Iznos predviđen za realizaciju aktivnosti do 31.12.2025.:**

0 eura

3. KOMUNIKACIJA I OGLAŠAVANJE

 3.1 Definiranje brending sustava i brend arhitekture

**Iznos predviđen za realizaciju aktivnosti do 31.12.2025.:**

0 eura

 3.2 Oglašavanje destinacijskog brenda tur. ponude i proizvoda

**Iznos predviđen za realizaciju aktivnosti do 31.12.2025.:**

2.500 eura

 3.3 Odnosi s javnošću: globalni i domaći PR

**Iznos predviđen za realizaciju aktivnosti do 31.12.2025.:**

500 eura

 3.4 Marketinške i poslovne suradnje

**UDRUŽENO OGLAŠAVANJE NA STRANICAMA ŽUPANIJSKE TZ**

**Opis aktivnosti:**

Oglašavanje destinacije OTOK PAG na stranicama županijske TZ: [www.zadar.hr](http://www.zadar.hr)

**Cilj aktivnosti**

Osiguravanje cjelovitije zastupljenosti specifičnih lokalnih interesa kroz jačanje inicijative i povezivanje dionika na lokalnom nivou radi stvaranja međunarodno konkurentnih turističkih proizvoda; podizanja vidljivosti regionalnog brenda korištenjem „SayYes!“ brend-koncepta i stvaranje prepoznatljivosti zadarske županije.

**Nositelji i partneri:**

 TZ Povljana, TZ Novalja, TZ Pag i TZ Kolan.

**Iznos potreban za realizaciju:**

4.000 eura

**Rok realizacije aktivnosti:**

31.12.2025.

**MARKETINŠKA KAMPANJA SUFINANCIRANJA**

**NISKOTARIFNIH LETOVA ZA ZADAR**

**Opis aktivnosti:**

Sufinanciranje marketinških aktivnosti putem kanala strateških partnera (inozemne avio kompanije).

**Cilj aktivnosti**:

Pojačavanje marketinškog potencijala turističkog sektora u županiji, osobito tijekom predsezone i posezone. Zbog sve veće konkurencije u turizmu, bitno je izdvojiti se od konkurenata tj. biti prepoznatljiv.

 **Nositelji i partneri:**

TZ Povljana, TZ županije zadarske, ostale TZ, lokalne samouprave, Zračna luka Zadar.

**Iznos potreban za realizaciju:**

2.000 eura

**Rok realizacije aktivnosti:**

31.12.2025.

 3.5 Sajmovi, posebne prezentacije i poslovne radionice

**PRISUTNOST NA SAJMOVIMA SA DRUGIM SUBJEKTIMA SA PODRUČJA** **OPĆINE**

**Opis aktivnosti:**

Nastupi na sajmovima u koordinaciji sa drugim subjektima. Prvenstveno očekujemo suradnju u nastupima na sajmovima sa Aminess Avalona camping resortom.

**Cilj aktivnosti:**

Preko promocije zainteresirati strane medije i buduće posjetitelje za ponudu koju pruža odmor u kampovima u Povljani ali i drugim turističkim kapacitetima u županiji.

**Nositelj:**

TZ Povljana, camping resort Aminess Avalona, TZ Zadarske županije

**Iznos potreban za realizaciju:**

2.000 eura

**Rok realizacije aktivnosti:**

31.12.2025.g.

 3.6 Suradnja sa organizatorima putovanja

**Iznos predviđen za realizaciju aktivnosti do 31.12.2025.:**

0 eura

 3.7 Kreiranje promotivnog materijala

 **REPRINT KARATA I BROŠURA**

**Opis aktivnosti:**

U svom radu koristimo razlište tiskane materijale preko kojih želimo turistima pružiti njima dragocjenu informaciju....to su različite mape sa ucrtanim stazama za mogućnost upražnjavanja različitih sportskih aktivnosti: biciklizam, pješačenje (trail), nordijsko hodanje, plan mjesta sa ucrtanim točkama javnog interesa, ponuda pojedinih ugostiteljskih objekata, plovidbeni red trajekata i pružanje informacija o autobusnom voznom redu.

**Cilj aktivnosti:**

Zadovoljstvo gostiju zbog točne i dostupne informacije.

 **Nositelj:**

TZ Povljana

**Iznos potreban za realizaciju:**

3.200 eura

**Rok realizacije aktivnosti:**

31.12.2025.

**APLIKACIJA GUIDE FOR YOU**

**Opis aktivnosti:**

''Guide for you'' je digitalno rješenje koje omogućuje vlasnicima smještajnih objekata, te ostalim dionicima u turističkom sektoru povećanje atraktivnosti i konkurentnosti, rješavajući izazove turista / gostiju za jednostavnim pronalaskom autentičnih kulturno-turističkih proizvoda i usluga koje nudimo ili koje se nalaze u relativnoj blizini destinacije. Ovo je naknada za licencu aplikacije.

**Cilj aktivnosti:**

Ubrzati protok informacija prema gostu. Osim toga ovakav način prezentacije ukupne ponude je vrlo tražen. Olakšana je komunikacija od strane domaćina sa gostom po pitanju općih informacija.

 **Nositelj:**

TZ Povljana

**Iznos potreban za realizaciju:**

50 eura

**Rok realizacije aktivnosti:**

31.12.2025.

**GOOGLE VIRTUALNA ŠETNJA - VIRTUALNO 360**

**Opis aktivnosti:**

Virtualna šetnja je digitalno kreirano iskustvo koje omogućuje istraživanje prostora, lokacije ili objekta putem računala, mobitela ili drugih uređaja.

**Cilj aktivnosti:**

Kvalitetna digitalna komunikacija podrazumjeva ubrzani protok informacija prema svim zainteresiranim.

**Nositelj:**

TZ Povljana

**Iznos potreban za realizaciju:**

250,00 e

**Rok realizacije aktivnosti:**

30.6.2025.

 3.8 Internetske stranice

**HOSTING I DIZAJN STRANICE**

**Opis aktivnosti:**

Aktivnosti u svezi ažuriranja tekstova i fotografija sa stranice [www.visitpovljana.eu](http://www.visitpovljana.eu); hosting stranice.

**Cilj aktivnosti:**

Stvaranje, održavanje i redovito kreiranje sadržaja na mrežnim stranicama destinacije i profilima društvenih mreža.

**Nositelji i partneri:**

TZ Povljana

**Iznos potreban za realizaciju:**

2.000 eura

**Rok realizacije aktivnosti:**

31.5.2025.

 3.9 Kreiranje i upravljanje bazama turističkih podataka

**Opis aktivnosti:**

Prikupljanje najnovijih fotografija i materijala za potrebe oglašavanja na webstranici ili drugim medijima.

**Cilj aktivnosti:**

Stvaranje, održavanje i redovito kreiranje sadržaja na mrežnim stranicama destinacije i profilima društvenih mreža.

**Nositelji i partneri:**

TZ Povljana

**Iznos potreban za realizaciju:**

1.500 eura

**Rok realizacije aktivnosti:**

31.12.2025.

 3.10 Turističko-informativne aktivnosti

**TURISTIČKO-INFORMATIVNI CENTAR**

**Opis aktivnosti:**

1. Provođenje zadataka utvrđenih programom rada Zajednice,

2. Obavljanje pravnih, financijskih i knjigovodstvenih poslova, kadrovskih i općih poslova, vođenje evidencija i statističkih podatka utvrđenih propisima i aktima Zajednice,

3. Davanje tijelima Zajednice kao i drugim zainteresiranim stručna mišljenja o pitanjima iz djelokruga Zajednice,

4. Pružanje informacija o turističkoj ponudi kako gostima (i drugim posjetiteljima) tako i medijima i stručnim službama.

**Cilj aktivnosti:**

Upravljanje kvalitetom ponude na razini Općine Povljana.

**Nositelji i partneri:**

TZ Povljana

**Iznos potreban za realizaciju:**

26.000 eura

**Rok realizacije aktivnosti:**

31.10.2025.

4. UPRAVLJANJE DESTINACIJOM - DESTINACIJSKI MENADŽMENT

4.1 Turistički i informacijski sustavi i aplikacije / eVisitor

**PODDOMENA NA** [**WWW.CROATIA.HR**](http://WWW.CROATIA.HR)

**Opis aktivnosti:**

CROATIA.HR je sustav na čijem razvoju se još uvijek radi, prvenstveno od strane HTZ, ali i svih lokalnih turističkih zajednica.

 **Cilj aktivnosti**

Rad na sljedećim ciljevima:

- unapređenje sustava i funkcionalnosti,

- optimizacija korisničkog iskustva,

- jačanje jedinstvenog brand identiteta,

- povećanje org. prometa.

**Nositelji i partneri:**

 HTZ, županijske TZ i lokalne TZ, TZ Povljana

**Iznos potreban za realizaciju:**

500 eura

**Rok realizacije aktivnosti:**

31.12.2025.

 4.2 Stručni skupovi i edukacije

**STRUČNA PREDAVANJA**

**Opis aktivnosti:**

Sa ciljem da upoznamo iznajmljivače i sve ostale sudionike turističkih aktivnosti sa izmjenama Zakona, novim mogućnostima u oglašavanju, novim trendovima u turizmu. Osim toga edukacija se organizira i za djelatnike turističkih zajednica sa temama iz domene brandiranja tur. proizvoda i marketinga destinacije.

**Cilj aktivnosti:**

Upoznati dionike sa fenomenom turizma kao interkulturalne komunikacije te koliko se od svih uključenih očekuje da budu inovativni i kreativni. Naglasak je na razvoju osobnosti i poznavanja posebnih oblika turizma.

**Nositelji i partneri:**

TZŽ Zadarske, TZ Pag i TZ Povljana

**Iznos potreban za realizaciju:**

1.500 eura

**Rok realizacije aktivnosti:**

31.12.2025.

 4.3 Koordinacija i nadzor

**Iznos predviđen za realizaciju aktivnosti do 31.12.2025.:**

0 eura

 4.4 Upravljanje kvalitetom u destinaciji

**Iznos predviđen za realizaciju aktivnosti do 31.12.2025.:**

1.000 eura

 4.5 Poticanje na očuvanje i uređenje okoliša

**ZA ZELENU POVLJANU – ''HRVATSKA PRIRODNO TVOJA''**

**Opis aktivnosti:**

Nastavljamo projekt ozelenjivanja javnih površina na našem području s ciljem smanjenja ugljičnog otiska zbog turističke aktivnosti i to prvenstveno zbog ispušnih plinova iz automobila turista. Time TZ Povljana i Općina Povljana daju svoj doprinos ispunjenju ciljeva iz Glasgowske deklaracije o šumama korištenja zemljišta. Ovim činom potičemo održivi turizam i radimo promociju Hrvatske.

 **Cilj aktivnosti**

Unaprijeđenje svih elemenata turističke resursne osnove, a osobito zaštite okoliša, kao i prirodne i kulturne baštine sukladno načelima održivog razvoja.

**Nositelji i partneri:**

 TZ Povljana, Općina Povljana, HRVATSKA TURISTIČKA ZAJEDNICA

**Iznos potreban za realizaciju:**

3.000 eura

**Rok realizacije aktivnosti:**

31.12.2025.

**ANALIZA MORA**

**Opis aktivnosti:**

Putem Službe za zdravstvenu ekologiju Zavoda za javno zdravstvo Zadar vrši se ispitivanje mora, sukladno Uredbi o standardima kakvoće mora za kupanje (Narodne novine 73/08). Uzorkovanje će se kroz 2025. godinu vršiti kroz lipanj, srpanj, kolovoz i rujan.

**Cilj aktivnosti:**

Poboljšanje uvjeta boravka turista u destinaciji te razvijanje svijesti o

važnosti i gospodarskim, društvenim i drugim učincima turizma, kao i

potrebi i važnosti očuvanja i unaprjeđenja svih elemenata turističke

resursne osnove određene destinacije, a osobito zaštite okoliša, kao i

**prirodne** i kulturne **baštine** **sukladno načelima održivog razvoja**.

**Nositelji i partneri:**

TZ Povljana, Zavod za javno zdravstvo Zadar

**Iznos potreban za realizaciju:**

1.000 eura

 **Rok realizacije aktivnosti:**

30.10.2025.

5 ČLANSTVO U STRUKOVNIM ORGANIZACIJAMA

Turistički zajednica Povljana nije član nijedne međunarodne ili domaće strukovne organizacije.

6 ADMINISTRATIVNI POSLOVI

 6.1 Plaće zaposlenika lokalne turističke zajednice osim plaća informatora u

 turističko-informativnim centrima

**Opis aktivnosti:**

Članak 37. Statuta Turističke zajednice Povljana definira koje su aktivnosti Zajednice kroz cijelu godinu:

* provođenje zadatka utvrđenih Programom rada Zajednice,
* obavljanje stručnih i administrativnih poslova u svezi pripremanja sjednica tijela Zajednice,
* obavljanje stručnih i administrativnih poslova u svezi s izradom i izvršavanjem akata tijela Zajednice,
* obavljanje pravnih, financijskih i knjigovodstvenih poslova, kadrovskih i općih poslova, vođenje evidencija i statističkih podatka utvrđenih propisima i aktima Zajednice,
* izradu analiza, informacija i drugih materijale za potrebe tijela Zajednice.

**Cilj aktivnosti:**

Izvršavanje zadaća Zajednice kako je to definirano u članku 9. Statuta i Zakonom o turističkim zajednicama.

**Nositelji i partneri**

TZ Povljana

**Iznos potreban za realizaciju:**

21.000 eura

 **Rok realizacije aktivnosti:**

 31.12.2025.

 6.2 Materijalni troškovi

 6.2.1 Troškovi funkcioniranja ureda turističke zajednice

**Opis aktivnosti:**

 Financiranje materijalnih troškova potrebnih za normalno funkcioniranje Zajednice: usluge knjigovodstva, servis računalne opreme, poštarina, trošak električne energije i telefona, putni troškovi, naknada banci, trošak uredskog materijala i opreme.

**Cilj aktivnosti:**

Ovo su sredstva koja su potrebna za cjelogodišnje izvršavanje zadaća Turističke zajednice kako je definirano Zakonom.

**Nositelji i partneri**

TZ Povljana

**Iznos potreban za realizaciju:**

3.000 eura

 **Rok realizacije aktivnosti:**

 31.12.2025.

 6.3 Tijela turističke zajednice

**Iznos predviđen za realizaciju aktivnosti do 31.12.2025.:**

0 eura

 6.4 Troškovi poslovanja mreže predstavništava/ ispostava

**Iznos predviđen za realizaciju aktivnosti do 31.12.2025.:**

0 eura

7. REZERVA

 Ne planiramo sredstva rezerve u 2025. godini.

8. POKRIVANJE MANJKA PRIHODA IZ PRETHODNE GODINE

**Potreban iznos:**

25.000 eura

 **RASHODI** **UKUPNO 170.000 EURA**

 Programa rada napravio:

 Neven Tičić